નાણાંમંત્રી સૌરભ પટેલે જણાવ્યું કે પાવરલૂમ ક્ષેત્રના ઉદ્યોગ સાહસિકો અને વિદેશી ગ્રાહકો નિકાસકારો માટે આ પ્રદર્શન આશીર્વાદરૂપ સાબિત થશે. રાજ્ય સરકારે નવી ટેક્સટાઇલ નીતિ અમલમાં મૂકી છે જેને કારણે ટેક્સટાઇલ ઇન્ડસ્ટ્રી્ઝને પ્રોત્સાહન મળતાં ગુજરાત આગામી સમયમાં ટેક્સટાઇલ હબ બની જશે તેવો વિશ્વાસ તેમણે વ્‍યક્ત કર્યો હતો.ગુજરાત સમગ્ર દેશમાં કપાસ ઉત્પાદનમાં મોખરાનું સ્થાન ધરાવે છે તેનો સવિશેષ ઉલ્લેખ કરતાં મંત્રીએ ઉમેર્યું હતું કે, રાજય સરકારે કોટન ટુ જીનીંગ, સ્પીંનીંગ, વીવીંગ અને ગારમેન્ટમસ ઉત્પાદનનો અભિગમ અપનાવ્યો છે. જેને પરિણામે ગ્રામ્ય વિસ્તારોમાં રોજગારીની પણ વિપુલ તકો ઉપલબ્ધ થશે.